     หลายๆ บ้านทานเมนูโจ๊กเป็นเมนูอาหารเช้า ซึ่งร้านนี้เป็นอีกร้านหนึ่งที่ทานแล้วมีความแตกต่างจากร้านอื่น มีอยู่หลายสาขาทั่วประเทศ 

พิกัด: 
     โจ๊กสยามสาขานี้อยู่ในซอยอุดมสุข สุขุมวิท 103 อยู่ติดกับร้านเช็งซิมอี๊ ตรงข้ามอุดมสุข 54 จอดรถข้างทางนะคะ ช่วงเช้ามีที่จอดค่ะ หาไม่ยากค่ะ

เมนูเช้านี้:
     • โจ๊กหมูไส้ + ไข่เยี่ยวม้า ไม่ได้ทานไข่เยี่ยวม้ามานานมากค่ะ วันนี้ทานคู่กับโจ๊ก ก็ยังรู้สึกอร่อยเหมือนเคย เนื้อโจ๊กที่เนียนขาว ละเอียด รสชาติกลมกล่อม ไม่มีรสไหนโดด ไม่ร้อนมากถึงกับลวกปาก ใส่หมูและไส้ หมูมีการหมักเป็นอย่างดี รสชาติหมูออกเค็มนิดหน่อย ทานคู่กับโจ๊กก็พอดีค่ะ ไส้ไม่คาว ไม่เหนียว เคี้ยวง่าย สำหรับไข่เยี่ยวม้าไม่เป็นกลิ่นเหม็นแก๊ส ถือว่าทางร้านเลือกวัตถุดิบได้ดีค่ะ 

     โจ๊กร้านนี้อร่อยเหมือนกันเกือบทุกสาขา ทานตั้งแต่เด็กก็ยังไม่เคยผิดหวังค่ะ